6.4.2022
FI
Euroopan unionin virallinen lehti
C 152/139
1.5 ETSK huomauttaa, että uusiutuvat polttoaineet, biopolttoaineet mukaan luettuina, ovat merkittävässä asemassa välittömästi saatavilla olevana ja kohtuuhintaisena ratkaisuna erityisesti raskaille hyötyajoneuvoille ja maanteiden pitkän matkan tavaraliikenteelle.
Kaikkien vaihtoehtoisten ja uusiutuvien polttoaineiden kasvihuonekaasujalanjälkeen on kiinnitettävä huomiota.
1.6 Sähköverkon parantaminen on asetettava välittömästi etusijalle pikalatausasemien saatavuuden sekä vetypolttoai­ neiden ja muiden vaihtoehtoisten polttoaineiden valmistuksen helpottamiseksi.
Lisäksi on asennettava kaksisuuntaiset älykkäät mittarit, jotka mahdollistavat sähkön virtaamisen molempiin suuntiin.
Suunnittelua ja sääntelyä koskevat vaatimukset on tarkistettava, jotta voidaan välttää viivästykset verkon uudistamisessa.
1.7 Liikenteen hiilestä irtautuminen liittyy kriittisesti vihreän sähkön tuotannon nopeaan kasvuun.
Sähköinen liikkuminen on ilmastopoliittisesti järkevä vaihtoehto vain vihreällä sähköllä, minkä vuoksi vihreään sähköön tehtävien investointien lisääminen on välttämätöntä.
Komission on edistettävä paljon nykyistä enemmän tuottajakuluttajamallien yhteistä kehittämistä ja otettava ne paljon tiiviimmin mukaan pohdintoihin.
1.8 On tarpeen tukea suuria julkisia investointeja tutkimukseen ja kehitykseen tieteellisessä ja teknologisessa työssä akkujen, ja erityisesti niiden koon, kapasiteetin ja käyttöajan, parantamiseksi.
Jos tutkimustulosten ansiosta voidaan vähentää ajoneuvojen akkujen litiumtarvetta, se vähentäisi riippuvuuttamme niukasta maailmanlaajuisesta, EU:n ulkopuolelta tulevasta tarjonnasta.
Tämä mahdollisuus parantaisi EU:n kapasiteettia suhteessa uusiutuvan energian nopeaan käyttöönottoon liikenteessä, mikä johtaisi kestävään liikkuvuuteen.
Lisäksi tarvitaan kiireellisesti tutkimusta ja kehitystä sekä teknologian kehittämistä, jotta voidaan arvioida ja edistää kaikkia mahdollisia vaihtoehtoisia polttoaineita ja ottaa huomioon kaikki liikennemuodot.
Ei olisi viisasta tulla riippuvaiseksi vain yhdestä järjestelmästä.
Erityisesti olisi tarkasteltava vihreän vedyn tarjoamia mahdollisuuksia.
1.9 Suurin osa kuluttajista tulee ostamaan akkusähköautoja vasta, kun he voivat olla varmoja siitä, että käytössä on riittävä latausinfrastruktuuri.
Jopa kuluttajien, jotka ajavat pitkiä matkoja vain harvoin, on voitava olla varmoja siitä, että he voivat tarvittaessa kulkea pitkiä matkoja akkukäyttöisellä sähköajoneuvolla.
Siksi tämä asetus on niin tärkeä, ja se on pantava kattavasti täytäntöön kaikkialla EU:ssa.
1.10 ETSK korostaa, että infrastruktuurin on oltava kaikilta osin täysin yhteentoimiva kaikkialla EU:ssa.
Ei saa tulla tilannetta, jossa kuljettajilla on oltava autoissaan mukana erilaisia adaptereita, jotta he voisivat käyttää vaihtoehtoisten polttoaineiden infrastruktuuria eri jäsenvaltioissa.
1.11 Kertaluonteisiin maksuihin käytettävä QR-koodi (Quick Response Code) ei ole EU:ssa yleisesti käytetty maksujärjestelmä, huolimatta komission toteamuksesta 5 artiklan 2 kohdassa.
ETSK ennakoi, että tämän vaihtoehdon käyttäminen aiheuttaa saavutettavuusongelmia monille käyttäjäryhmille.
ETSK vastustaa tilannetta, jossa QR-koodin käyttö on ainoa tapa suorittaa kertaluonteinen maksu.
Maksukortinlukijoiden on oltava käytettävissä kaikissa kertamaksuissa.
1.12 Uusiutuvia energialähteitä koskevassa direktiivissä vahvistetaan laskelmat erilaisiin vaihtoehtoisiin polttoaineisiin liittyvien kasvihuonekaasupäästöjen määrittelylle.
Niillä ei kuitenkaan ole ihmisten ostopäätösten kannalta paljonkaan merkitystä, koska ajoneuvojen kasvihuonekaasupäästöarvoja ei juurikaan tunneta eikä autonvalmistajien tai automyyjien tekemiä ilmoituksia todenneta riittävästi.
Tämä tilanne on korjattava.
1.13 ETSK pitää valitettavana, ettei käytännössä käydä lainkaan strategista keskustelua panoksesta, jonka kansalaiset ja osuuskunnat mutta myös ammattiliitot ja työnantajat voisivat antaa, vaikka Euroopan energiaunionin tavoitteena on asettaa kansalaiset ja näin ollen hajautetut ratkaisut keskeiseen asemaan ja vaikka on käymässä selväksi, että suuri osa sähköisen liikkumisen edellyttämistä latauksista tapahtuu kotona tai työpaikalla.
ETSK:n mielestä tarvitaankin uusi strategia, joka vastaa paremmin Euroopan energiaunionin kansalaiskeskeisyyden tavoitetta, jotta voidaan edistää kansalaisten, osuuskuntien, ammattiliittojen ja työnantajien vahvempaa osallistumista yhteistoimiin liikenteen hiilestä irtautumisen nopeuttamiseksi.
2.
Komission ehdotuksen pääsisältö 2.1 ssa.
Tehokas liikkuvuusjärjestelmä on EU:n kansalaisten taloudellisen ja sosiaalisen hyvinvoinnin edellytys kaikkialla EU: